**Ministru kabineta noteikumu projekta “Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” (turpmāk – Projekts) mērķis ir precizēt un aktualizēt kārtību, kādā Valsts robežsardzes, Valsts policijas un Valsts ugunsdzēsības un glābšanas dienesta un padotībā esošo izglītības iestāžu amatpersonas ar speciālajām dienesta pakāpēm (turpmāk – amatpersona) tiek nosūtītas starptautiskajās misijās un operācijās (turpmāk – misija).Projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2020.gada 1. decembrī stājās spēkā jauns Valsts robežsardzes likums. Likuma Pārejas noteikumu 4. punkts nosaka, ka „4. Ministru kabineta rīkojumi, kas izdoti, pamatojoties uz [Robežsardzes likumu](https://likumi.lv/ta/id/46228-robezsardzes-likums) un ievērojot Ministru kabineta 2007. gada 22. maija noteikumus Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība", ir spēkā līdz minētajos rīkojumos noteikto dalības termiņu beigām.”Valsts robežsardzes likuma 12. panta trešā daļa, likuma „Par policiju” 8. panta trešā daļa un Ugunsdrošības un ugunsdzēsības likuma 23.1 panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Valsts robežsardzes likuma 12. panta pirmajai daļai, likuma „Par policiju” 8. panta pirmajai daļai un Ugunsdrošības un ugunsdzēsības likuma 23.1 panta pirmajai daļai amatpersona piedalās starptautiskajās misijās un operācijās.Saskaņā ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, ja grozījumu apjoms pārsniedz pusi no spēkā esošo noteikumu normu apjoma, sagatavo jaunu noteikumu projektu. Ievērojot grozījumu apjomu, sagatavots jauns Projekts, kas aizstās Ministru kabineta 2007. gada 22. maija noteikumu Nr. 340 “Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” (turpmāk – MK noteikumi). Saskaņā ar Valsts robežsardzes likuma 12. panta trešo daļu, MK noteikumi neattiecas uz Regulas Nr.2019/1896 4. pantā noteikto Eiropas Robežu un krasta apsardzi, ko veido dalībvalstu valsts iestādes, kas ir atbildīgas par robežu pārvaldību, tostarp krasta apsardze, ciktāl tā veic robežkontroles uzdevumus, valsts iestādes, kas ir atbildīgas par atgriešanu, un Eiropas Robežu un krasta apsardzes aģentūra (Frontex aģentūra).Projekta 2. punktā ir iekļauti Projektā lietoto terminu skaidrojums, ievērojot Valsts robežsardzes, Valsts Policijas un Valsts ugunsdzēsības un glābšanas dienesta un to izglītības iestāžu dalības specifiku. Projekta 3., 4. un 6. punkts nosaka Eiropas Savienības un starptautisko organizāciju instrumentus, kuru misijās Valsts robežsardzes, Valsts policijas un Valsts ugunsdzēsības un glābšanas dienesta un to pakļautībā esošo izglītības iestāžu (turpmāk – Iestāde) amatpersonas šī Projekta ietvaros var piedalīties, kā arī ka amatpersona misijās piedalās brīvprātīgi pēc starptautisko organizāciju vai savienību rezolūcijas, rekomendācijas vai lūguma, ar kurām Latvijas Republikai ir noslēgti starptautiskie līgumi.Misiju kandidātu saraksta izveide un uzturēšana, atbilstoši Projekta 7. punktam, nepieciešamības gadījumā, nodrošinās ātru reaģēšanu uz starptautisko organizāciju piedāvājumu Latvijai nosūtīt dalībai misijā kvalificētas amatpersonas, pirms katra misiju piedāvājuma nerīkojot amatpersonu atlasi dalībai. Iestādēm jau ir izveidoti šādi saraksti un notiek sarakstu aktualizēšana. 8.1. apakšpunkts nosaka, ka ievērojot esošu praksi amatpersonai netiek prasīts nacionālās medicīniskās ekspertīzes komisijas atzinums par veselības stāvokļa atbilstību dalībai konkrētajā starptautiskajā misijā vai operācijā, bet gan ir prasība, lai būtu derīgs nacionālās medicīniskās ekspertīzes komisijas atzinums par atbilstību dienestam un amatam. Ar 8.4. apakšpunktu un 18. punktu, ievērojot Valsts ugunsdzēsības un glābšanas dienesta dalības specifiku īstermiņa misijās un operācijās, tiek noteikts, ka prasība par nepieciešamo pieredzi (piecus gadus ir nodienējusi iestādē) un par atkārtotu nosūtīšanu netiek attiecināta uz īstermiņa misijām un operācijām, ievērojot šo aktivitāšu specifiku. Projekta 8.6. apakšpunkts nosaka, ka atbilstoši misijas vai operācijas mandātam, uzdevumam vai amata aprakstam amatpersona var saņemt attiecīga līmeņa speciālo atļauju pieejai valsts noslēpumam un sertifikātu darbam ar Ziemeļatlantijas līguma organizācijas vai Eiropas Savienības klasificēto informāciju, kas atbilst esošajai praksei, amatpersonām, piedaloties misijās. Šāda prasība ir noteikta attiecīgo starptautisko organizāciju prasībās, katras misijas un operācijas iekšējos noteikumos un darba piedāvājumā (misijas amata aprakstā).Ar 8.7. apakšpunktu, tiek ieviesta vēl viena papildus prasība, ka amatpersonu dalībai starptautiskajā misijā vai operācijā nosūta, ja šo dalību apstiprināja uzņemošā valsts vai atbildīgā organizācija. Atbilstoši Projekta 10. punktam amatpersonai pirms dalības misijā, nepieciešams apgūt apmācību kursu, ja šāda prasība tiek izvirzīta no Eiropas Savienības, Ziemeļatlantijas līguma organizācijas, Apvienoto Nāciju Organizācijas vai Eiropas Drošības un sadarbības organizācijas, kuras starptautiskajā misijā vai operācijā paredzēta dalība. Eiropas Savienības Padomes vadlīnijas ES (7838/17, *EU Policy on Training for CSDP*) noteic, ka Eiropas Savienības Kopējā drošības un aizsardzības politikas efektivitātes pamatprasība ir apmācība un mācību kultūra ir pamatnoteikums personāla sagatavošanai dalībai misijās. Kaut arī amatpersonas pirms dalības misijās tiek nosūtītas pirmsmisijas apmācībās, tas netika noteikts MK noteikumos. Projekta 11. punkts paredz, ka, ja amatpersonas dalība notiek steidzamības kārtībā vai ātras reaģēšanas operāciju un īstermiņa misiju ietvarā, attiecīgu sākotnējo rīkojumu izdod Iekšlietu ministrija un iekšlietu ministrs informē Ministru prezidentu, Ārlietu ministriju un Finanšu ministriju. Projekta 13. punkts nosaka maksimālo termiņu, kuru amatpersona drīkst nepārtraukti strādāt misijā, jo šobrīd maksimālais termiņš ES Kopējās drošības un aizsardzības politikas (turpmāk - KDAP) ietvaros īstenotajām civilajām misijām un operācijām nav noteikts, savukārt Eiropas Drošības un Sadarbības Organizācijas maksimālais termiņš ir 10 gadi. Lai motivētu amatpersonas ieņemt pēc iespējas augstākus amatus, tādejādi veicinot Latvijas amatpersonu atpazīstamību starptautiskajā vidē kā labus ekspertus attiecīgajos jautājumos, ir nepieciešams noteikt maksimālo nepārtrauktas dalības termiņu misijās ne ilgāk par 3 gadiem, kuru laikā amatpersona var iegūt nepieciešamo pieredzi un zināšanas, kā arī augstāko amatu. Šajā gadījumā, ja amatpersona dalības laikā misijā ir paaugstināta amatā, tad 3 gadu termiņš skaitāms no paaugstināšanas datuma, taču kopējais eksperta nepārtrauktas dalības laiks misijā nedrīkst pārsniegt 6 gadus. Vertikālā karjeras attīstība misijā ir apliecinājums Latvijas ekspertu kompetencei un profesionalitātes līmenim. Iekšlietu ministrija sadarbībā ar iestādi sagatavo un noteiktā kārtībā iesniedz Ministru kabinetā rīkojuma projektu par amatpersonas nosūtīšanu misijā Pēc misijas aicinājuma pagarināt amatpersonas dalības laiku uz jaunu termiņu, Iestāde informē Iekšlietu ministriju par pieņemto lēmumu. Iekšlietu ministrija sadarbībā ar Iestādi sagatavo un noteiktā kārtībā iesniedz Ministru kabinetā rīkojuma projektu par amatpersonas dalības laika pagarināšanu.Ievērojot COVID-19 infekcijas slimības izplatību un ieviestos ierobežojumus 2020. gadā KDAP misijas lūdza dalībvalstis pagarināt nacionālo norīkoto darbā (*sekondēto*) ekspertu dalības laiku uz vairākiem mēnešiem, kas bija vajadzīgs misijas pamatfunkciju veikšanai, ievērojot, ka COVID-19 dēļ nebija iespējams organizēt ekspertu nomaiņu. Vienlaikus ir iespējamas situācijas, ka amatpersona misijā piedalās svarīgā uzdevumā izpildē, vai drošības situācija misijas valstī neļauj ekspertam izkļūt no uzņemošās valsts konkrētā īsā periodā. Šādas situācijas tiks atrisinātas ar Projekta 14. punktu. Projekta 16. un 17. punktā norādīti gadījumi, kādos Ministru kabinets atsauc amatpersonu no dalības misijā. Vienlaikus, ievērojot, ka šāda amatpersonas automātiskā atsaukšana bez individuālā izvērtējuma un skaidri noteiktajiem kritērijiem neatbilst judikatūrā nostiprinātajām atziņām, pirms gatavojot ierosinājumu Ministru kabinetam, tiek veikts individuālais situācijas vai lietas izvērtējums. Lai novērstu normatīvajā regulējumā pastāvošās atšķirības, kas radījušas nevienlīdzīgus apstākļus amatpersonas dalībai starptautiskajās misijās un operācijās, Projekta 20. punktā ir noteikts analogs regulējums, kas noteikts Ministru kabineta 2020. gada 22. septembra noteikumu Nr. 598 “Kārtība, kādā civilo ekspertu nosūta dalībai starptautiskajā misijā vai operācijā” (turpmāk – MK noteikumi Nr. 598) 15. punktā, ka izvirzītājinstitūcija sadarbībā ar Ārlietu ministriju vai Ārlietu ministrija kā izvirzītājinstitūcija, ņemot vērā starptautiskās misijas vai operācijas konkrētās pozīcijas amata aprakstu un kandidāta kvalifikāciju, nosaka civilā eksperta atbilstību vienam no trim amata līmeņiem:- taktiskais amata līmenis – administratīvi tehnisko un attiecīgās jomas eksperta pienākumu veikšana;- operacionālais amata līmenis – padomnieka, jaunākā un vidējā līmeņa vadītāja pienākumu veikšana;- stratēģiskais amata līmenis – augstākās amatpersonas un augstākā līmeņa vadītāja pienākumu veikšana.Ievērojot, ka pēc MK noteikumu Nr. 598 spēkā stāšanās, civilie eksperti saņem piemaksas par dalību misijās, kas ir no 15 % līdz 60% lielāka (atkarīgs no līmeņa: taktiskais – 10-15%, operacionālais – 25-30%, stratēģiskais – 50-60%), nekā saņem amatpersonas. Ievērojot, ka amatpersonas un civilie eksperti pilda dienesta pienākumus misijās Latvijas interesēs, ar darba rezultātiem vairo Latvijas atpazīstamību, ir svarīgi šo normu izlīdzināt, lai nepieļautu, ka amatpersonas dalībai misijās nosūtīti uz būtiski atšķirīgiem finansiāliem nosacījumiem.Dzīvokļa (dzīvojamās telpas) īres un komunālo pakalpojumu izdevumu kompensācija arī tika pielīdzināta MK noteikumiem Nr. 598 un amata līmeņiem. Amatu līmeņu gradācija sekmēs amatpersonu virzību uz augstākiem amatiem misijās, kas sekmēs arī Latvijas atpazīstamību ES un misijas reģionā. Ievērojot, ka misijās vienas valsts pārstāvjus attiecībās ar misijas vadību un citos jautājumos, kuri skar vienas valsts pārstāvjus misijā pārstāv kontingenta līderis (vadītājs), kas arī organizē sanāksmes ar kontingenta pārstāvjiem, atsevišķos gadījumos risina jautājumus starp Misiju un kontingenta pārstāvjiem, piedalās sanāksmēs ar Misijas vadītāju (vietnieku) par kontingenta jautājumiem, kā arī pilda citas funkcijas. Gadījumos, kad Latvijas ekspertu skaits Misijā ir virs 7 personām, papildus pienākumi ir laikietilpīgi, kas prasa specifiskas zināšanas un prasmes, līdz ar ko noteikumu projekta 22.2. apakšpunkts paredz izmaksāt kontingenta vadītājam, ja kontingentā ir septiņi vai vairāk Latvijas eksperti, piemaksu 100 euro apmērā mēnesī. Projekta 23. punkts paredz amatpersonām piemaksas saņemšanu par dalību starptautiskajā misijā vai operācijā papildus noteiktajai mēneša darba algai, piemaksas summas pielīdzinot MK noteikumiem Nr. 598. Atbilstoši Projekta 24.2.apakšpunktam, lai nepieļautu dubulto finansējumu, kas saistīts ar dzīvības un veselības apdrošināšanas iegādi, iestāde sedz veselības apdrošināšanas izdevumus tikai tādā gadījumā, ja to nesedz starptautiskās misijas un operācijas organizētājvalsts vai organizētājinstitūcija.Projekta 24.3.apakšpunkts paredz, ka ceļa izdevumus kompensē neatkarīgi no izmantojamā transportlīdzekļa veida attiecīgajā maršrutā, nepārsniedzot lidojuma biļetes cenas apmēru ekonomiskajā klasē. Ceļa izdevumos ietilpst degvielas iegādes izdevumi, apdrošināšanas iegādes izdevumi, naktsmītnes rezervācijas izdevumi un citi izdevumi, kas var rasties dodoties uz, vai atgriežoties no misijas, ja ir iesniegti attiecīgo izdevumu apliecinoši attaisnojuma dokumenti.Projekta 24.4. apakšpunktā ir noteikta ceļa izdevumu segšana līdz misijas norises vietai un vienu reizi kalendārajā gadā dodoties atvaļinājumā uz Latviju un atgriežoties no Latvijas. Projekta 25. punktā noteikts, ka projekta 24. punktā norādītās izmaksas nav apliekamas ar iedzīvotāju ienākuma nodokli un par tām nav veicamas valsts sociālās apdrošināšanas obligātās iemaksas. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija Valsts robežsardze Valsts policija Valsts ugunsdzēsības un glābšanas dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar Iestāžu amatpersonas, kuras piedalās misijās un Iestādes, kuru amatpersonas tiek nosūtītas dalībai misijā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts nepalielina esošo informācijas sniegšanas apjomu, tāpēc netiks uzlikts papildu administratīvais slogs un neradīsies administratīvās izmaksas. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 139 266 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 139 266 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  139 266 | 15 299 | 0 | 31 660 | 0 | 31 660 | 31 660 |
| 2.1. valsts pamatbudžets |  139 266 | 15 299 | 0 | 31 660 | 0 | 31 660 | 31 660 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -15 299  | 0 | -31 660 | 0 | -31 660 | -31 660 |
| 3.1. valsts pamatbudžets | 0 | -15 299  | 0 | -31 660 | 0 | -31 660 | -31 660 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 15 299 | X | 0 | X | 0 | 0 |
| 5. Precizēta finansiālā ietekme | X | 0 | X | -31 660 | X | -31 660 | -31 660 |
| 5.1. valsts pamatbudžets | 0 | -31 660 | -31 660 | -31 660 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Iekšlietu ministrijai 2021.gadā (uz 2021.gada 20.maiju) Valsts policijas un Valsts robežsardzes amatpersonu dalībai Eiropas Savienības novērošanas misijā Gruzijā piešķirti finanšu līdzekļi 260 332 *euro*, tai skaitā:1. Saskaņā ar likumu “Par valsts budžetu 2021.gadam“ – 139 266 *euro*, tai skaitā:* budžeta apakšprogrammai 06.01.00 “Valsts policija” – 97 022 *euro*;
* budžeta programmai 10.00.00 “Valsts robežsardzes darbība”– 42 244 *euro*.

2. Saskaņā ar Ministru kabineta rīkojumiem no valsts budžeta programmas “Līdzekļi neparedzētiem gadījumiem” – 121 066 *euro*, tai skaitā:* Valsts policijai – 82 796 *euro*;
* Valsts robežsardzei – 38 270 *euro*.

Projekts paredz:1. *palielināt piemaksas apmēru* no 1422,87 *euro* līdz 1648,17 *euro* / 1932,75 *euro*/ 2501,92 *euro* mēnesī atkarībā no amata līmeņa (palielinājums attiecīgi – 225,30 *euro*/ 509,88 *­euro/* 1079,05 *euro*), ko reizina ar Ministru kabineta rīkojumā noteikto koeficientu (no 1 līdz 1,8);

Papildu izdevumu aprēķins balstās uz šādiem *pieņēmumiem*:√ projekts (noteikumi stājas spēkā 2021.gada 1.augustā);√ koeficients – 1,4;√ taktiskais amata līmenis;√ izdevumu palielinājums mēnesī 225,30 *euro* x 1,4=315,42 *euro* x 1,2359 (DD VSAOI)=389,83 *euro*√ izdevumu palielinājums aprēķināts uz jau nosūtītajām amatpersonām, ievērojot, ka, ja beidzas dalības termiņš, tas tiek pagarināts vai arī nosūtīta cita amatpersona (kopā - 6 a/pers);√ aprēķināts minimāli papildu nepieciešamais finansējums.**Papildu izdevumu aprēķins** **2021.gadam:** 1. *Valsts policija*

|  |  |  |  |  |
| --- | --- | --- | --- | --- |
| **MK rīk. Nr./jauns MK rīk.** | **Laikposms** | **Aprēķins** | **Papildu izdevumi** | **Papildu izdevumu finansēšanas avots** |
| 26.08.2020. rīkojums Nr. 461 | 15.12.2021. | 389,83x4 mēn.+ 389,83/31d.x15d. | 1748 | budžeta programma “Līdzekļi neparedzētiem gadījumiem”/06.01.00 “Valsts policija” |
| Jauns MK rīk.-1. | 16.12.2021.-31.12.2021. | 389,83/31d.x16d. | 201 | budžeta programma “Līdzekļi neparedzētiem gadījumiem” |
| MK 23.03.2021. rīk. Nr. 183 | 01.08.2021.- 31.12.2021. | 389,83x5 mēnx2 a/pers. | 3900 | budžeta programma “Līdzekļi neparedzētiem gadījumiem”/06.01.00 “Valsts policija” |
| MK 09.04.2021. rīk. Nr. 228 | 01.08.2021.- 31.12.2021. | 389,83x5 mēn | 1950 | budžeta programma “Līdzekļi neparedzētiem gadījumiem”/06.01.00 “Valsts policija” |
| KOPĀ I | x | x | 7799 | x |

1. *Valsts robežsardze*

|  |  |  |  |  |
| --- | --- | --- | --- | --- |
| **MK rīk. Nr./jauns MK rīk.** | **Termiņš** | **Aprēķins** | **Papildu izdevumi** | **Papildu izdevumu finansēšanas avots** |
| 26.08.2020. rīk. | 16.09.2021. | 389,83x1 mēn.+ 389,83/30d.x16d. | 598 | budžeta programma “Līdzekļi neparedzētiem gadījumiem”/10.00.00 “Valsts robežsardzes darbība” |
| Jauns MK rīk.-2. | 17.09.2021.-31.12.2021. | 389,83x3 mēn.+ 389,83/30d.x14d. | 1352 | budžeta programma “Līdzekļi neparedzētiem gadījumiem” |
| MK 23.03.2021. rīk. Nr. 183 | 01.08.2021.- 31.12.2021. | 389,83x5 mēn | 1950 | budžeta programma “Līdzekļi neparedzētiem gadījumiem”/10.00.00 “Valsts robežsardzes darbība” |
| Kopā II | x | x | 3900 | x |
| **KOPĀ I+II** | **x** | **x** | **11 699** | **x** |

**Papildu izdevumu aprēķins** **2022.gadam un turpmāk katru gadu (01.01. -31.12.):**1. *Valsts policija*

|  |  |  |  |  |
| --- | --- | --- | --- | --- |
| **MK rīk. Nr./jauns MK rīk.** | **Laikposms** | **Aprēķins** | **Papildu izdevumi** | **Papildu izdevumu finansēšanas avots** |
| Jauni MK rīk.-1., 3. | 01.01.2022.-31.12.2022. | 389,83 x 12 mēn. | 4678 | budžeta programma “Līdzekļi neparedzētiem gadījumiem” |
| MK 23.03.2021. rīk. Nr. 183 | 01.01.2022.-05.05.2022. | 389,83x4 mēn. +389,83:31 d.x 5 d. | 1623 | budžeta programma 99.00.00.“Līdzekļu neparedzētiem gadījumiem izlietojums”/06.01.00 “Valsts policija” |
| Jauns MK rīk.-4. | 06.05.2022.-31.12.2022. | 389,83x7 mēn. +389,83:31 d.x 25 d. | 3044 | Budžeta programma “Līdzekļi neparedzētiem gadījumiem” |
| MK 23.03.2021. rīk. Nr. 183 | 01.01.2022.-06.08.2022. | 389,83x7 mēn. +389,83:31 d.x 6 d. | 2805 | budžeta programma 99.00.00 “Līdzekļu neparedzētiem gadījumiem izlietojums”/06.01.00 “Valsts policija” |
| Jauns MK rīk.-5. | 07.08.2022.-31.12.2022. | 389,83x4 mēn.x389,83/31 d.x25 d. | 1874 | Budžeta programma “Līdzekļi neparedzētiem gadījumiem” |
| MK 09.04.2021. rīk. Nr. 228 | 01.01.2022.-07.04.2022. | 389,83x3 mēn+389,83/30d.x7 d. | 1261 | budžeta programma 99.00.00 “Līdzekļu neparedzētiem gadījumiem izlietojums”/06.01.00 “Valsts policija” |
| Jauns MK rīk.-6. | 08.04.2022.-31.12.2022. | 389,83x8 mēn. +389,83/30d.x23 d. | 3418 | Budžeta programma “Līdzekļi neparedzētiem gadījumiem” |
| **KOPĀ I** | **x** | **x** | **18 703** | **x** |

1. *Valsts robežsardze*

|  |  |  |  |  |
| --- | --- | --- | --- | --- |
| **MK rīk. Nr./jauns MK rīk.** | **Termiņš** | **Aprēķins** | **Papildu izdevumi** | **Papildu izdevumu finansēšanas avots** |
| Jauni MK rīk.-2.,7. | 01.01.2022.- 31.12.2022. | 389,83x12 mēn | 4678 | budžeta programma “Līdzekļi neparedzētiem gadījumiem”/10.00.00 “Valsts robežsardzes darbība”(nākamajam gadam atbilstoši MK rīkojumam) |
| MK 23.03.2021. rīk. Nr. 183 | 01.01.2021.-03.03.2021. | 389,83x2 mēn+389,83/31 d.x3 d. | 818 | 99.00.00 “Līdzekļu neparedzētiem gadījumiem izlietojums”/10.00.00 “Valsts robežsardzes darbība” |
| Jauns MK rīk.-8. | 04.03.2022.-31.12.2022. | 389,83x9 mēn. mēn+389,83/31 d.x28 d. | 3861 | budžeta programma “Līdzekļi neparedzētiem gadījumiem”/10.00.00 “Valsts robežsardzes darbība”(nākamajam gadam atbilstoši MK rīkojumam) |
| **Kopā II** | **x** | **x** | **9357** | **x** |
| **KOPĀ I+II** | **x** | **x** | **28 060** | **x** |

1. segt izdevumus, kas amatpersonai rodas, reizi kalendāra gadā dodoties atvaļinājumā uz Latviju un atgriežoties no tās misijas vietā;

Papildu izdevumu aprēķins balstās uz šādiem *pieņēmumiem*:√ prognozētais minimālais izdevumu apmērs – 600 *euro*;√ izdevumi aprēķināti 6 amatpersonām.**Papildu izdevumu aprēķins** **2021.gadam un turpmāk katru gadu:** 1. *Valsts policija*

4 a/pers. x 600 *euro =* 2400 *euro*1. *Valsts robežsardze*

2 a/pers. x600 *euro =* 1200 *euro***KOPĀ I+II: 3600 *euro*****Papildu nepieciešamais finansējums (minimāli) kopā:****2021.gadā – 15 299 *euro*;****2022.gadā un turpmāk katru gadu – 31 660 *euro*.** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Saskaņā ar Ministru kabineta 2020.gada 18.februāra sēdē (prot.Nr.7, 41.#) izskatīto informatīvo ziņojumu “Par Latvijas civilo ekspertu dalību starptautiskajās misijās un operācijās 2020.- 2022. gadā” citastarpā nolemts:1. Atbalstīt Latvijas civilo ekspertu dalību starptautiskajās civilajās misijās un operācijās 2020. – 2022.gadā, *nodrošinot ekspertu skaitu kopā līdz 30*, tajā skaitā Eiropas Savienības civilās Kopējās drošības un aizsardzības politikas misijās *(līdz 17 civilajiem ekspertiem)*, Eiropas Drošības un sadarbības organizācijas misijās (līdz 11 civilajiem ekspertiem), Apvienoto Nāciju Organizācijas un Ziemeļatlantijas līguma organizācijas vadītajās starptautiskajās civilajās misijās (līdz 2 civilajiem ekspertiem), kā arī īstermiņa eksperti Eiropas Savienības misijās.2. Pēc informācijas saņemšanas no Eiropas ārējās darbības dienesta, Eiropas Drošības un sadarbības organizācijas, Apvienoto Nāciju Organizācijas vai Ziemeļatlantijas līguma organizācijas par konkrētu ekspertu apstiprināšanu ekspertu nosūtošajai ministrijai iesniegt Ministru kabinetā rīkojuma projektu par šī protokollēmuma iepriekš minēto civilo ekspertu nosūtīšanu misijā vai operācijā, paredzot iespēju ar civilo ekspertu darbības nodrošināšanu saistītās *izmaksas segt no valsts budžeta programmas "Līdzekļi neparedzētiem gadījumiem"*. Ja dalībai starptautiskajās misijās un operācijās nosūtīto amatpersonu skaits tiks palielināts, palielināsies arī nepieciešamā finansējuma apjoms.Ja Ministru kabineta rīkojums par amatpersonas dalību jau izdots – papildu izdevumi tiks segti no budžeta programmas 99.00.00 “Līdzekļu neparedzētiem gadījumiem izlietojums”, ja tajā izveidojusies ekonomija, veicot izdevumu pārdali starp izdevumu klasifikācijas kodiem atbilstoši ekonomiskajām kategorijām, vai arī attiecīgi no budžeta apakšprogrammas 06.01.00 “Valsts policija” vai 10.00.00 “Valsts robežsardzes darbība”. Projektam pievienots Ministru kabineta protokollēmuma projekts, kas paredz:1. Atļaut veikt izdevumu pārdali starp izdevumu klasifikācijas kodiem atbilstoši ekonomiskajām kategorijām budžeta programmai 99.00.00 “Līdzekļu neparedzētiem gadījumiem izlietojums” amatpersonu dalībai starptautiskajās misijās un operācijās attiecīgajām iestādēm piešķirtā finansējuma ietvaros, lai nodrošinātu piemaksas un ceļa izdevumu segšanu starptautiskajās misijās un operācijās jau nosūtītajām amatpersonām.
2. Ja budžeta programmai 99.00.00 “Līdzekļu neparedzētiem gadījumiem izlietojums” amatpersonu dalībai starptautiskajās misijās un operācijās attiecīgajām iestādēm piešķirtā finansējuma apjoms ir nepietiekams, lai nodrošinātu piemaksas un ceļa izdevumu segšanu, papildu izdevumus segt attiecīgi budžeta apakšprogrammai 06.01.00 “Valsts policija” un 10.00.00 “Valsts robežsardzes darbība” piešķirto valsts budžeta līdzekļu ietvaros.

Ja tiks gatavots jauns Ministru kabineta rīkojuma projekts par amatpersonas nosūtīšanu dalībai misijā vai dalības laika pagarināšanu, attiecīgs finansējums tiks pieprasīts no 74.resora budžeta programmas 02.00.00 “Līdzekļi neparedzētiem gadījumiem”, kā arī atbilstoši paredzot to plānot nākamā gada budžeta likumprojekta sagatavošanas procesā attiecīgajā Iekšlietu ministrijas budžeta programmā/apakšprogrammā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas padotībā esošās iestādes un šo iestāžu padotībā esošās izglītības iestādes, kas nosūta, vai nosūtīs amatpersonas dalībai misijās. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iekšlietu ministre Marija Golubeva

P.Šarigins

67075703, pavels.sarigins@rs.gov.lv